
Enfòmasyon ou ta dwe konnen sou Florida SHOTS (Sistèm Suivi Sante Eta a sou Entènèt)
	Ki sa ki Florida SHOTS?
•      Dapre seksyon 381.003 nan Lwa Eta Florid yo (Florida Statutes), Florida SHOTS se yon sistèm enfòmasyon sou vaksinasyon (IIS) ki konfidansyèl epi ki kouvri tout eta a. Sistèm nan ede pwofesyonèl swen sante ak lekòl yo jere dosye vaksinasyon pou asire pasyan tout laj resevwa vaksen ki nesesè pou pwoteje yo kont maladi vaksen ka anpeche.
•      Florida SHOTS se yon sistèm sekirize ki bay aksè sèlman bay moun ki bezwen l yo (pèsonèl swen sante, anplwaye nan sant gadri ki gen lisans, lekòl, ak anplwaye Depatman Sante a, jan sa aplikab) ki te fè demann epi ki te jwenn apwobasyon nan men Seksyon Vaksinasyon Depatman Sante a.
· Florida SHOTS ede pwofesyonèl swen sante yo asire dosye vaksinasyon yo egzak, ajou, epi konplè.

	Lè ou patisipe nan Florida SHOTS, sa vle di:
•     Yo estoke tout enfòmasyon sou vaksen yo nan yon sèl sistèm, kèlkeswa founisè swen sante oswa famasi ki bay vaksen an (oswa vaksen yo).
•     Founisè swen sante ak pasyan yo ka fè diskisyon espesifik sou rekòmandasyon vaksen yo lè yo itilize yon sèl sous done ki fyab e ki konsistan.
· Ou ka jwenn prèv vaksinasyon lè sa nesesè pou antre nan garderi, lekòl, kolèj, inivèsite, elatriye, depi nan yon sèl sous done ki fyab e ki konsistan.

	Enfòmasyon sou pasyan ki estoke nan Florida SHOTS ka gen ladan:
•     Non, dat nesans, non paran oswa gadyen (lè sa nesesè), ak adrès.
•     Enfòmasyon sou vaksinasyon, tankou: kalite vaksen, dat yo te bay yo, egzanpsyon pou vaksen, ak kalandriye vaksinasyon aktyèl la.
· Fòm DH8037-DCHP-08/2026 pou antre lekòl oswa nan sant gadri.

	Ki moun ki kapab chwazi pou pa patisipe nan Florida SHOTS?
•     Yon paran oswa yon moun ki responsab legalman pou yon timoun oswa yon adolesan ki gen mwens pase 18 an.
•     Yon etidyan nan kolèj oswa inivèsite ki gen ant 18 ak 23 an, epi ki resevwa yon vaksen nan yon sant sante oswa yon klinik kolèj oswa inivèsite nan        eta a.
Tanpri (sonje:)  Okòmansman, pasyan ki fèt nan Florid nan dat 1ye janvye 2003 oswa apre dat sa a ap gen yon dosye nan Florida SHOTS. Dosye sa yo, ansanm ak sa founisè swen sante otorize yo kreye yo, ap rete anrejistre epi yo pral mete yo ajou nan Florida SHOTS, sof si moun nan chwazi opsyon pou l pa patisipe (gade anba a).

	[bookmark: _Hlk109990268][bookmark: _Hlk109990244]SI OU CHWAZI PA PATISIPE NAN FLORIDA SHOTS, TANPRI LI SA KI ANBA A:
Lè ou ranpli fòm ki anba a, w ap deklare ke ou PA vle Florida SHOTS anrejistre epi konsève okenn enfòmasyon sou vaksinasyon ki gen rapò ak pasyan sa a.

Sa vle di ou menm, kit ou se pasyan an oswa paran/gadyen legal la, ap responsab pou:
•     Bay founisè swen sante, lekòl, sant gadri, kolèj, elatriye, enfòmasyon sou vaksen yo chak fwa sa nesesè.
•	Asire w ke, nan chak sesyon vaksinasyon, ou remèt founisè swen sante w la yon fòm "Opt-Out" (fòm pou refize vaksinasyon) ki byen ranpli. Anplis de sa, ou ka voye fòm sa a bay Seksyon Vaksinasyon Depatman Sante a pa lapòs oswa pa imèl.

Voye fòm nan nèt ranpli pa lapòs bay The Florida Department of Health, Immunization Section, 4052 Bald Cypress Way, Bin A-11, Tallahassee, FL 32399-1719, oswa
Voye fòm nan nèt ranpli pa imèl nan flshots@flhealth.gov.
•     Ou dwe ranpli tout seksyon ki nan fòm pou refize patisipe a (sòf si li endike seksyon an "opsyonèl").
•	Ou dwe voye yon fòm separe pou chak pasyan ki PAP patisipe nan Florida SHOTS.

	
Non Pasyan an:     (Tanpri ekri an lèt detache)
	
	
	

	
	(Siyati)
	(Prenon)
	(Inisyal non mitan)

	
_____________________________
Konte kote pasyan an rete:
	
_______ / _______ / ________
Dat nesans pasyan an
	
_____M          _____F
Sèks pasyan an (opsyonèl)
	
_____________  ________________
Nimewo Idantifikasyon Eta a pou Vaksinasyon (opsyonèl)

________-________-___________
Nimewo Sekirite Sosyal pasyan an
(opsyonèl)
	
(_______)____________________
Nimewo telefòn pasyan/gadyen
	
__________________________________
Non jènfi manman an (opsyonèl)

	

________________________________________________________________
Siyati Pasyan/Gadyen	Dat
(Dwe gen 18 an oswa plis)
	
___________________________________________________
Non Pasyan/Gadyen

	Lè m siyen epi soumèt demann ki anwo a, mwen konprann PAP gen okenn dosye sou enfòmasyon vaksinasyon pasyan an k ap estoke nan sistèm Florida SHOTS la. Mwen konprann tou lefèt ke pasyan an pa nan sistèm Florida SHOTS la, sa pa egzante l pou l pran vaksen ki obligatwa pou ale lekòl oswa pou ale nan sant gadri. Mwen rekonèt ke, chak fwa pasyan an pral pran yon vaksen, m ap ranpli yon Fòm Refi (Opt-Out Form) epi m ap soumèt li bay Seksyon Vaksinasyon Depatman Sante Florid la, swa dirèkteman oswa atravè founisè swen sante mwen an.

